Lørdag blev en 55-årig mand fundet død i en båd i havnen i Nykøbing Mors.

Lørdag eftermiddag blev liget af en 55-årig mand fundet i en båd, der lå fortøjret ved turistbureauet i havnen i Nykøbing Mors. Det skriver limfjordupdate.dk . Midt- og Vestjyllands Politi fik alarmen omkring klokken 15 og arbejdede på havnen i godt tre timer. Deres formodning var lørdag eftermiddag at den 55-åriges død var resultatet af en ulykke hvor manden er faldet fra kajkanten og ned i båden. Mandag arbejder politiet videre med at klarlægge omstændighederne omkring ulykken og arbejder også fortsat på at underrette mandens pårørende.